Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: államtitokról és a szolgálati titokról szóló 1995. évi LXV. törvény alapján a minősítési
Paragraph Index: 1541

52. § Felelős: − a fejezet éves költségvetésének kimunkálásáért, a költségvetési törvénytervezet tervezési mellékleteinek elkészítéséért, a normaszöveg véleményezésének megszervezéséért és a fejezeti költségvetés szöveges indoklásának összeállításáért, az éves költségvetési tervezéssel összefüggő egyeztetések és vezetői döntések háttéranyagainak elkészítéséért; − az Országgyűlés által elfogadott fejezeti költségvetés alapján az elemi költségvetések elkészítéséért és összesítéséért, az intézményi költségvetések átvételéért és számszaki ellenőrzéséért, a Magyar Államkincstárnak megküldött fejezeti és intézményi elemi költségvetések pontosságáért, a határidők betartásáért, a költségvetési alapokmányok elkészítéséért; − az Országgyűlés által elfogadott fejezeti költségvetés jogszabályokban előírt követelmények szerinti végrehajtásáért, egységes előirányzat-felhasználási szabályzat kidolgozásáért; − a költségvetés végrehajtása során a fejezeti előirányzatok terhére – minisztériumi vezetők és szakfőosztályok által – vállalt fizetési kötelezettségek ellenjegyzéséért, a jogszerűség és a fedezet rendelkezésre állásának vizsgálatát követően, továbbá a fejezeti kötelezettségvállalások nyilvántartásáért, illetve a fejezeti kötelezettségvállalási nyilvántartás egységes szabályozásáért; 2006/94. szám − a fejezeti költségvetés végrehajtásához szükséges fejezeti hatáskörű előirányzatmódosítások lebonyolításáért, a pénzügyminiszter és a Kormány hatáskörébe tartozó előirányzat-módosítások előkészítéséért és végrehajtásáért, együttműködve a minisztérium szakfőosztályaival, illetve a Pénzügyminisztérium és a Magyar Államkincstár illetékes munkatársaival; − a fejezeti kezelésű, valamint az intézményi előirányzatok előirányzatfelhasználási terveinek elkészíttetéséért, ellenőrzéséért, valamint az összesített, fejezeti szintű előirányzat-felhasználási terv összeállításáért és benyújtásáért; − a negyedéves mérlegjelentések, a féléves és éves intézményi beszámolók elkészíttetéséért, felülvizsgálatáért, a fejezeti számszaki és szöveges beszámolók elkészítéséért és benyújtásáért, a fejezeti zárszámadás feladatainak ellátásáért, a zárszámadás számszaki és szöveges dokumentumainak elkészítéséért; − a fejezeti és intézményi előirányzatok maradványainak megállapításáért és jóváhagyásra benyújtásáért, valamint a jóváhagyott fejezeti maradványok jóváhagyás szerinti felhasználásáért, a tárgyévi fejezeti maradványtartási kötelezettségek és zárolások végrehajtásáért; − támogatás előrehozások – indokoltságának vizsgálatát követően – kezdeményezéséért és végrehajtásáért, valamint az APEH, a Magyar Államkincstár, a Mezőgazdasági és Vidékfejlesztési Hivatal felé történő utalások kiemelt figyeléséért, kezeléséért; − az intézményi és fejezeti kezelésű előirányzatokra vonatkozó havi keretnyitások kezdeményezéséért, a bankszámlák nyitásáért, megszüntetéséért, az erre vonatkozó kérelmek továbbításáért, az aláírás-bejelentő kartonok aktualizálásáért, nyilvántartásáért, továbbításáért; − a költségvetés végrehajtásáról, a finanszírozási feszültségekről és a finanszírozhatóság lehetőségéről előterjesztések, tájékoztatók készítéséért; − a fejezeti számviteli politika és számlakeret aktualizálásáért, a fejezeti költségvetés végrehajtásáról analitikus és főkönyvi nyilvántartások vezetéséért; − a miniszter által felügyelt költségvetési intézmények alapító okiratainak aktualizálásáért, a módosító és megszüntető okiratok Pénzügyminisztériummal való egyeztetéséért – együttműködve az illetékes szakfőosztályokkal -, az intézményi törzskönyvi nyilvántartás változásainak bejelentéséért; − a felügyelt intézményekre kiterjedő fejezeti létszám-gazdálkodási feladatok pénzügyi végrehajtásának megszervezéséért; − a kincstári vagyongazdálkodás fejezeti feladatainak ellátásáért, a beruházási és fejlesztési feladatok felügyeletéért, a fejezet intézményei és társaságai kezelésében lévő kincstári vagyon nyilvántartásának megszervezéséért, a mérlegben a kezelt vagyon és a részesedések valós, leltárral alátámasztott kimutatásáért, a kincstári vagyonkataszter változásainak bejelentéséért, egyeztetéséért, a vagyonkezelési szerződések aktualizálásáért, az ágazat hatáskörében meghirdetett közbeszerzési eljárások általános felügyeletéért, a fejezeti beszerzési és közbeszerzési szabályzat elkészítéséért; − a fejezeti költségvetés végrehajtását, a pénzügyi teljesítéseket, a követelések és kötelezettségek állományát, valamint a szabad kereteket és a több éves fizetési kötelezettségeket nyilvántartó pénzügyi információs rendszer kialakításáért, működtetéséért; 2006/94. szám Szervezeti tagozódás: Fejezeti Előirányzatok és Elszámolások Osztálya Intézményi Előirányzatok és Elszámolások Osztálya Beruházási és Vagyongazdálkodási Osztály Agrárpiaci Főosztály

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes